డింపుల్ యాదవ్

డింపుల్‌ యాదవ్‌ ఉత్తరప్రదేశ్ రాష్ట్రానికి చెందిన రాజకీయ నాయకురాలు. ఇప్పుడు గతంలో మణిపురి నుండి లోక్‌సభ సభ్యునిగా పనిచేస్తున్నారు, రెండు సార్లు  కన్నౌజ్ లోక్‌సభ నియోజకవర్గం నుండి ఎంపీగా పని చేసింది. డింపుల్‌ యాదవ్‌ ఉత్తరప్రదేశ్ మాజీ ముఖ్యమంత్రి అఖిలేష్ యాదవ్ భార్య మరియు కేంద్ర మాజీ మంత్రి, ఉత్తరప్రదేశ్ మాజీ ముఖ్యమంత్రి & స‌మాజ్‌వాదీ పార్టీ వ్యవస్థాపకుడు ములాయం సింగ్ యాదవ్ కోడలు.

వివాహం
డింపుల్ యాదవ్ 1999 నవంబర్ 24న అఖిలేష్ యాదవ్‌ను వివాహం చేసుకుంది. వారికీ  ఇద్దరు కుమార్తెలు అదితి, టీనా ఒక కుమారుడు అర్జున్ ఉన్నారు.

రాజకీయ జీవితం
డింపుల్ యాదవ్ భర్త అఖిలేష్ యాదవ్ 2009లో ఫిరోజాబాద్, కన్నౌజ్  రెండు లోక్‌సభ స్థానాల నుండి  పోటీ చేసి గెలిచి, తరువాత కన్నౌజ్ స్థానానికి ప్రాతినిధ్యం వహించి, ఫిరోజాబాద్‌ స్థానానికి రాజీనామా చేశాడు. ఆమె దీనితో  2009లో ఫిరోజాబాద్‌ లోక్‌సభ నియోజకవర్గానికి జరిగిన ఉప ఎన్నికల్లో స‌మాజ్‌వాదీ పార్టీ తరపున పోటీ చేసి తన సమీప కాంగ్రెస్‌ అభ్యర్థి రాజ్ బబ్బర్ చేతిలో ఓడిపోయింది. 2012 అసెంబ్లీ ఎన్నికల్లో సమాజ్‌వాదీ పార్టీ 224 సీట్లు గెలుచుకుని సమాజ్‌వాదీ పార్టీ నాయకుడిగా అఖిలేష్ యాదవ్ ఎన్నికై ముఖ్యమంత్రిగా భాద్యతలు చేపట్టాల్సి రావడంతో ఆయన ప్రాతినిధ్యం వహిస్తున్న కన్నౌజ్ లోక్‌సభ స్థానానికి రాజీనామా చేయడంతో అక్కడ జరిగిన ఉప ఎన్నికలో ఆమె ఏకగ్రీవంగా లోక్‌సభ సభ్యురాలిగా ఎన్నికైంది.

డింపుల్ యాదవ్ 2014లో జరిగిన పార్లమెంట్ ఎన్నికల్లో కన్నౌజ్  నుండి పోటీ చేసి రెండోసారి ఎంపీగా ఎన్నికైంది. ఆమె 2019లో జరిగిన ఎన్నికల్లో ఓడిపోయింది.

అక్టోబరు 2022లో ములాయం సింగ్ యాదవ్ కన్నుమూసిన కారణంగా అనివార్యమైన మెయిన్ పురి లోక్ సభ స్థానానికి జరిగిన ఉప ఎన్నికలో సమాజ్ వాదీ పార్టీ అభ్యర్థిగా పోటీ చేసిన డింపుల్ యాదవ్ 2.8 లక్షల ఓట్ల భారీ మెజారిటీతో గెలిచింది.

మూలాలు

1978 జననాలు
ఉత్తరప్రదేశ్ రాజకీయనాయకులు